

Príloha č.7 SP Odôvodnenie nerozdelenia predmetu zákazky na časti
Odôvodnenie nerozdelenia predmetu zákazky na časti
podľa § 28 ods. 2 zákona 

Názov predmetu zákazky:	 Protiúderová prilba s ochrannou protichemickou maskou
Predmetom zákazky je vo všeobecnosti zabezpečenie dodávky Protiúderových prilieb s ochrannou protichemickou maskou, ktoré slúžia na ochranu príslušníkov Policajného zboru v čase služby pri vykonávaní služobných zákrokov. 
Dôvody, ktoré viedli verejného obstarávateľa k nerozdeleniu predmetu zákazky s názvom „Protiúderová prilba s ochrannou protichemickou maskou“  na časti sú nasledujúce: 
· Predmetom obstarávania je dodanie rovnakého druhu tovaru – Protiúderových prilieb s ochrannou protichemickou maskou určených na plnenie služobných a operačných úloh, pri ktorých sú požadované jednotné technické, úžitkové, bezpečnostné a kvalitatívne vlastnosti.
· Jednotlivé veľkostné varianty, prípadne množstvá Protiúderových prilieb s ochrannou protichemickou maskou, nepredstavujú samostatné funkčné celky ani odlišné komodity, ale iba varianty toho istého druhu výrobku. Ich samostatné obstarávanie by preto nebolo z technického ani funkčného hľadiska opodstatnené.
· Nerozdelením zákazky sa zároveň zabezpečí jednotná kvalitatívna a technická úroveň dodaných Protiúderových prilieb s ochrannou protichemickou maskou, najmä z hľadiska použitého materiálu, konštrukčného vyhotovenia, ochranných vlastností, ergonómie, farebnosti a ďalších požadovaných parametrov. Jednotnosť dodaného tovaru je významná aj z pohľadu jeho používania príslušníkmi verejného obstarávateľa, zásobovania, evidencie, výmeny veľkostí, reklamácií a následného dopĺňania zásob.
· Rozdelenie zákazky na viacero častí by mohlo viesť k dodaniu výrobkov od viacerých výrobcov s rozdielnymi úžitkovými a konštrukčnými vlastnosťami, napriek splneniu minimálnych technických požiadaviek, čo by mohlo negatívne ovplyvniť požadovanú mieru štandardizácie výstrojných súčastí.
· Využiť verejné financie efektívnym, účinným a transparentným spôsobom.
· Skúsenosti verejného obstarávateľa z predchádzajúcich plnení rovnakého/obdobného predmetu zákazky.
· Na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť aj ponuku, 
· Predmetný tovar je dodávaný rovnakým okruhom potenciálnych uchádzačov, a to najmä vzhľadom na rozsah a špecifickosť zákazky, miesto plnenia a typ zákazníka,
· Nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť  je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť, ale zachovať ho v celistvom stave. 




